**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PRITARIMO UAB „LAZDIJŲ ŠILUMA“ 2019 METŲ VEIKLOS ATASKAITAI

2020 m. balandžio 24 d. Nr. 34-353

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. [5TS-1026](http://www.infolex.lt/lazdijai/Default.aspx?Id=3&DocId=44902) „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais, Lazdijų rajono savivaldybės taryba nusprendžia:

1. Pritarti uždarosios akcinės bendrovės „Lazdijų šiluma“ 2019 metų veiklos ataskaitai (pridedama).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

J. Galvanauskienė, tel. (8 318) 66 112

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO UAB „LAZDIJŲ ŠILUMA“ 2019 METŲ VEIKLOS ATASKAITAI“ PROJEKTO**

**AIŠKINAMASIS RAŠTAS**

2020 m. balandžio 20 d.

Lazdijų rajono savivaldybės tarybos sprendimo „Dėl pritarimo UAB „Lazdijų šiluma“ 2019 metų veiklos ataskaitai“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. [5TS-1026](http://www.infolex.lt/lazdijai/Default.aspx?Id=3&DocId=44902) „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais.

UAB „Lazdijų šiluma“ 2020-03-31 raštu Nr. 7-101 „Dėl 2019 m. veiklos ataskaitos pateikimo“ pateikė UAB „Lazdijų šiluma“ 2019 metų veiklos ataskaitą. Lazdijų rajono savivaldybė yra šios uždarosios akcinės bendrovės akcininkė ir kontrolinio akcijų paketo turėtoja (Lazdijų rajono savivaldybei 2019 m. gruodžio 31 d. priklausė 99,94 proc. bendrovės akcijų).

Šio projekto tikslas – pritarti uždarosios akcinės bendrovės „Lazdijų šiluma“ 2019 metų veiklos ataskaitai.

UAB „Lazdijų šiluma“ ūkinės komercinės veiklos pobūdis: šilumos ir karšto vandens gamyba bei tiekimas; kita gamyba; paslaugos; prekyba; komercija.

Įgyvendinus Lazdijų rajono savivaldybės tarybos sprendimą, bus įgyvendintos Lazdijų rajono savivaldybės tarybos veiklos reglamento 223 ir 229 punktuose numatytos prievolės.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Priėmus sprendimo projektą, galiojančių teisės aktų pakeisti ar panaikinti nereikės.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė